
פרק יח

עריות
(א) וַיְדַבֵּר יְהֹוָה אֶל משֶׁה לֵּאמֹר:

(ב-ה) דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם:
פתיחה

אֲנִי יְהֹוָה אֱלֹהֵיכֶם, כְּמַעֲשֵׂה אנשי אֶרֶץ מִצְרַיִם אֲשֶׁר יְשַׁבְתֶּם בָּהּ לֹא תַעֲשׂוּ, וּכְמַעֲשֵׂה אנשי אֶרֶץ כְּנַעַן אֲשֶׁר אֲנִי מֵבִיא אֶתְכֶם שָׁמָּה לֹא תַעֲשׂוּ, וּבְחֻקֹּתֵיהֶם לֹא תֵלֵכוּ, אלא אֶת מִשְׁפָּטַי תַּעֲשׂוּ וְאֶת חֻקֹּתַי תִּשְׁמְרוּ לָלֶכֶת בָּהֶם, אֲנִי יְהֹוָה אֱלֹהֵיכֶם, וּשְׁמַרְתֶּם אֶת חֻקֹּתַי וְאֶת מִשְׁפָּטַי אֲשֶׁר יַעֲשֶׂה אֹתָם הָאָדָם וָחַי בָּהֶם, אֲנִי יְהֹוָה.
אל תעשו כמעשי המקום שבו הייתם - ארץ מצרים, ואל תעשו כמעשי המקום שבו תהיו - ארץ כנען.
ציווי כללי

(ו) אִישׁ אִישׁ אֶל כָּל שְׁאֵר בְּשָׂרוֹ (קרוב משפחתו) - לֹא תִקְרְבוּ לְגַלּוֹת עֶרְוָה, אֲנִי יְהֹוָה.
אסור לאדם להתחתן עם קרובות משפחתו. וכמו שנפרט:
אם

(ז) עֶרְוַת אָבִיךָ וְעֶרְוַת אִמְּךָ - לֹא תְגַלֵּה כי אִמְּךָ הִוא ולכן לֹא תְגַלֶּה עֶרְוָתָהּ.
אסור לאדם להתחתן עם אמו, ערוה זו נאסרת בגלל שהיא אמך.

אשת אב
(ח) עֶרְוַת אֵשֶׁת אָבִיךָ שאינה אמך - לֹא תְגַלֵּה כי עֶרְוַת אָבִיךָ הִוא.
אסור לאדם להתחתן עם אשת אביו שאינה אמו, ערוה זו נאסרת בגלל הנישואין לאביך. 
אחות
(ט) עֶרְוַת אֲחוֹתְךָ בַת אָבִיךָ אוֹ בַת אִמֶּךָ ששתיהן
 הן מוֹלֶדֶת בַּיִת (שנולדה אתך באותו בית
) אוֹ מוֹלֶדֶת חוּץ (שנולדה לאמך בבית אחר ומאיש אחר
) - לֹא תְגַלֶּה עֶרְוָתָן.

אסור לאדם להתחתן עם אחותו מצד האב או אחותו מצד האם.
נכדה

(י) עֶרְוַת בַּת בִּנְךָ אוֹ בַת בִּתְּךָ - לֹא תְגַלֶּה עֶרְוָתָן, כִּי עֶרְוָתְךָ הֵנָּה
.

אסור לאדם להתחתן עם הבת של הבן שלו או עם הבת של הבת שלו, ערוה זו נאסרת בגלל הקירבה אליך.
אחות
(יא) עֶרְוַת בַּת אֵשֶׁת אָבִיךָ שהיא מוֹלֶדֶת אָבִיךָ אֲחוֹתְךָ הִוא - לֹא תְגַלֶּה עֶרְוָתָהּ
.

אסור לאדם להתחתן עם הבת של אשת אביו, והיינו אחותו מן האב.
אחות האב
(יב) עֶרְוַת אֲחוֹת אָבִיךָ - לֹא תְגַלֵּה, שְׁאֵר אָבִיךָ הִוא.

אסור לאדם להתחתן עם האחות של אביו, ערוה זו נאסרת בגלל הקירבה לאביו.
אחות האם
(יג) עֶרְוַת אֲחוֹת אִמְּךָ - לֹא תְגַלֵּה, כִּי שְׁאֵר אִמְּךָ הִוא.

אסור לאדם להתחתן עם האחות של אמו, ערוה זו נאסרת בגלל הקירבה לאמו.
אשת אחי האב
(יד) עֶרְוַת אֲחִי אָבִיךָ - לֹא תְגַלֵּה, ולכן אֶל אִשְׁתּוֹ לֹא תִקְרָב, שהרי דֹּדָתְךָ הִוא.

אסור לאדם להתחתן עם האשה של אח של אביו, ערוה זו נאסרת בגלל הקרבה לאחי אביו.

כלה
(טו) עֶרְוַת כַּלָּתְךָ (אשת בנך) - לֹא תְגַלֵּה כי אֵשֶׁת בִּנְךָ הִוא, ולכן לֹא תְגַלֶּה עֶרְוָתָהּ.

אסור לאדם להתחתן עם אשת בנו, ערוה זו אסורה בגלל הנישואין עם הבן.

אשת אח
(טז) עֶרְוַת אֵשֶׁת אָחִיךָ - לֹא תְגַלֵּה כי עֶרְוַת אָחִיךָ הִוא.

אסור לאדם להתחתן עם האשה של אחיו, ערוה זו נאסרת בגלל הנישואין לאחיו.

אשה ובתה, אשה ונכדתה
(יז) עֶרְוַת אִשָּׁה וּבִתָּהּ - לֹא תְגַלֵּה, וגם אֶת בַּת בְּנָהּ וְאֶת בַּת בִּתָּהּ - לֹא תִקַּח לְגַלּוֹת עֶרְוָתָהּ, שַׁאֲרָה הֵנָּה, זִמָּה (מחשבת חטא) הִוא.

אסור לאדם להתחתן עם אשה ובתה, וכן אסור להתחתן עם אשה ובת בנה או עם אשה ובת בתה, האיסור להתחתן עם שתי נשים אלו הוא בגלל הקרבה ביניהם.

אחות אשה
(יח) וְאִשָּׁה אֶל (עם) אֲחֹתָהּ - לֹא תִקָּח לִצְרֹר (להיות צרות זו לזו) לְגַלּוֹת עֶרְוָתָהּ עָלֶיהָ בְּחַיֶּיהָ
.

אסור להתחתן עם אשה ואחותה יחד.
נדה

(יט) וְאֶל אִשָּׁה כשהיא בְּנִדַּת טֻמְאָתָהּ - לֹא תִקְרַב לְגַלּוֹת עֶרְוָתָהּ.

אסור לאדם להתחתן עם אשה כשהיא טמאה בטומאת נידה.

אשת איש
(כ) וְאֶל אֵשֶׁת עֲמִיתְךָ (חברך) - לֹא תִתֵּן שְׁכָבְתְּךָ לְזָרַע לְטָמְאָה בָהּ.

אסור לאדם להתחתן עם אשת חבירו, נישואין אלו מביאים על הנכשל בהם טומאה של עבירה.
מולך
(כא) וּמִזַּרְעֲךָ לֹא תִתֵּן לְהַעֲבִיר לַמֹּלֶךְ, וְלֹא תְחַלֵּל במעשה זה אֶת שֵׁם אֱלֹהֶיךָ, אֲנִי יְהֹוָה.

אסור לאדם לתת מילדיו להעביר לעבודה זרה שנקראת 'מולך', העושה כך מחלל את ה'.

זכר
(כב) וְאֶת זָכָר לֹא תִשְׁכַּב מִשְׁכְּבֵי אִשָּׁה, תּוֹעֵבָה הִוא.

אסור לאיש להתחתן עם איש כמו שמתחתנים עם אשה, דבר זה הוא מעשה מאוס.

בהמה

(כג) וּבְכָל בְּהֵמָה לֹא תִתֵּן שְׁכָבְתְּךָ לְטָמְאָה בָהּ, וְאִשָּׁה לֹא תַעֲמֹד לִפְנֵי בְהֵמָה לְרִבְעָהּ, תֶּבֶל הוּא.

אסור לאיש להתחתן עם בהמה, ואסור לאשה להתחתן עם בעל חיים ממין זכר, דבר זה הוא מעשה מאוס.
סיום
(כד-כה) אַל תִּטַּמְּאוּ בְּכָל אֵלֶּה כִּי בְכָל אֵלֶּה נִטְמְאוּ הַגּוֹיִם אֲשֶׁר אֲנִי מְשַׁלֵּחַ מִפְּנֵיכֶם, וַתִּטְמָא הָאָרֶץ, וָאֶפְקֹד עֲוֹנָהּ (וזכרתי את עונותיה) עָלֶיהָ, וַתָּקִא (ורוקנה) הָאָרֶץ אֶת ישְׁבֶיהָ.
(כו) וּשְׁמַרְתֶּם אַתֶּם אֶת חֻקֹּתַי וְאֶת מִשְׁפָּטַי, וְלֹא תַעֲשׂוּ אפילו אחת מִכֹּל הַתּוֹעֵבֹת הָאֵלֶּה, הָאֶזְרָח וְהַגֵּר הַגָּר בְּתוֹכֲכֶם.
(כז-כט) כִּי אֶת כָּל הַתּוֹעֵבֹת הָאֵל עָשׂוּ אַנְשֵׁי הָאָרֶץ אֲשֶׁר לִפְנֵיכֶם, וַתִּטְמָא הָאָרֶץ, וְלֹא תָקִיא הָאָרֶץ אֶתְכֶם בְּטַמַּאֲכֶם אֹתָהּ כַּאֲשֶׁר קָאָה אֶת הַגּוֹי אֲשֶׁר לִפְנֵיכֶם, כִּי כָּל אֲשֶׁר יַעֲשֶׂה מִכֹּל הַתּוֹעֵבֹת הָאֵלֶּה וְנִכְרְתוּ הַנְּפָשׁוֹת הָעֹשׂת מִקֶּרֶב עַמָּם.
(ל) וּשְׁמַרְתֶּם אֶת מִשְׁמַרְתִּי לְבִלְתִּי עֲשׂוֹת מֵחֻקּוֹת הַתּוֹעֵבֹת אֲשֶׁר נַעֲשׂוּ לִפְנֵיכֶם, וְלֹא תִטַּמְּאוּ בָּהֶם, אֲנִי יְהֹוָה אֱלֹהֵיכֶם.

סיכום הפרק:

בפרשת עריות הוזכרו 18 עריות: 1. אם. 2. אשת אב. 3. אחות. 4. נכדה. 5. אחות. 6. אחות האב. 7. אחות האם. 8. אשת אחי האב. 9. כלה. 10. אשת אח. 11. אשה ובתה. 12. אשה ונכדתה. 13. אחות אשה. 14. נדה. 15. אשת איש. 16. זכור. 17. איש ובהמה. 18. אשה ובהמה. וסימנך: וחי בהם

בפרק זה נוסף האיסור של מעביר בניו למולך.

אפשר לחלק את כל העריות המוזכרות בפרק זה לשלוש סוגים:

1. קרובות עצמו - אמו, אשת אביו, אחותו, בת בנו, בת בתו, אחות אביו, אחות אמו, אשת אחי אביו, כלתו, אשת אחיו.

2. קרובות אשתו - בת אשתו, אם אשתו, בת בן אשתו, בת בת אשתו, סבת אשתו, אחות אשתו.

3. שאר עריות - נדה, איש, זכר, בהמה.
ניתן לחלק את העריות לשלוש סוגים באופן אחר:

1. קרובות מלידה - אמו, אחותו, בת בנו, בת בתו, אחות אביו, אחות אמו. אלו נאסרות עליו כשנולד.

2. קרובות ע"י נישואין - אשת אביו, אשת אחי אביו, כלתו, אשת אחיו, בת אשתו, אם אשתו, בת בן אשתו, בת בת אשתו, סבת אשתו, אחות אשתו.

3. שאר עריות - נדה, איש, זכר, בהמה.
לשונות נישואין: 1. גילוי ערוה. 2.  לקיחה. 3. קריבה. 4. רביעה. 5. שכיבה.
לשונות להרחקת העריות: 1. תועבה. 2. תבל. 3. זימה. 4. טומאה.
� פירשנו את הביטויים 'מולדת בית ו'מולדת חוץ' כהסבר לביטויים 'בת אביך' ו'בת אמך', וכדברי האונקלוס 'בת אבוך או בת אמך דילידא מן אבוך מן אתא אוחרי או מן אמך מן גבר אוחרן'.


� אחותו מאביו נולדה מאשה אחרת שנשא אביו, והיא והוא באותו 'בית', שהרי בית האב הוא ביתו, ומשפחת אביו היא משפחתו, א"כ 'אחותך בת אביך' היינו 'מולדת בית'.


� 'אחותך בת אמך' היינו 'מולדת חוץ', שהרי נולדה מחוץ לבית האב. 


� האיסור על בתו לא כתוב מפורש, חז"ל למדו אותו בקל וחומר וגזירה שווה. וז"ל הרמב"ם (ספר המצות ל"ת שלו) הזהירנו מגלות ערות הבת עצמה, וזאת לא התבארה בפירוש בתורה, לא בא לנו ערות בתך לא תגלה. ואמנם שתק ממנה לביאור הדבר והגלותו, כי הוא אסר בת הבן ובת הבת, וכל שכן הבת.


� דין זה הוא הדין המוזכר בפסוק ט, מכפילות זו למדו חז"ל דין נוסף.


� האיסור של שתי אחיות הוא 'בְּחַיֶּיהָ', אך לאחר מות האחות מותר לשאת את השניה.





‏יום שישי ט"ז תמוז תשע"ה
  
ביאור פרשת אחרי   מ. הורן

